орос-монголын хамтарсан утга зохиолын орчуулгын уралдаант шалгаруулалтын журам

Зохион байгуулагчид: А.М.Горькийн нэрэмжит Утга зохиолын дээд сургуулийн дэргэдэх Үндэстнүүдийн утга зохиолын ордон (Москва); “Монголын Орчуулагчдын Эвлэл”, “Монголын Зохиолчдын Эвлэл”.

Уралдаант шалгаруулалтын зорилго: Монгол, Оросын зохиолчдын хооронд уран бүтээлийн харилцаа холбоог өргөжүүлэн бэхжүүлэх, авъяаслаг залуу уран бүтээлчдийг тодруулах, цаашид тэднийг уран зохиолын орчуулагчийн мэргэжлээр бэлтгэхэд оршино.

Уралдаант шалгаруулалтад оролцохыг хүсэгчид **2018.02.01**-ний өдрийг хүртэл өөрийн овог нэр, төрсөн он, сар, өдөр, оршин суугаа хаяг, орос хэлний мэдлэгийн түвшин, хэвлэгдсэн орчуулгын бүтээлийн хуулбар (хэрэв байгаа бол), холбоо барих утасны дугаар, цахим шуудангийн хаяг зэргийг тодорхой бичсэн хүсэлтийг илгээнэ. Түүнчлэн хүсэлт гаргагч нь Монгол Улсын Соёлын гавъяат зүтгэлтэн, зохиолч, яруу найрагч Г.Аюурзаны “Лам эцэг”, “Солгой гарын ноктюрн” хэмээх хоёр бэсрэг өгүүллэгийг бие даан орчуулж уралдаанд ирүүлнэ.

 Уралдаанд шалгарагсдыг А.М.Горькийн нэрэмжит Утга зохиолын дээд сургуульд уран зохиолын орчуулагч, утга зохиолын ажилтан мэргэжлээр элсэн суралцах болзлыг хангасанд тооцно.

Уралдаант шалгаруулалтад оролцох бүтээлийг зөвхөн цахим шуудангаар илгээнэ:

1. Оролцогчийн хүсэлт (хүсэлт үгүй бүтээлийг хүлээж авахгүй, хүсэлт илгээсэн тохиолдолд энэхүү уралдаант шалгаруулалтын нөхцлийг хүлээн зөвшөөрсөнд тооцно); Тухайн хүсэлтэд оролцогчийн овог, нэр, төрсөн он, сар, иргэншил, боловсрол, оршин сууж буй хаяг, (шуудангийн хаяг), холбогдох утасны дугаар, цахим шуудангийн хаягийг тодорхой бичнэ; энэхүү хүсэлтэд тухайн бүтээлийн орчуулагчийн овог, нэр, төрсөн он сар, оршин суугаа хаяг (шуудангийн хаяг), товч намтар, орчуулсан бүтээлийн жагсаалт (хэрэв байгаа бол)-ыг хавсаргана;
2. Дорж \_Хүсэлт
3. Уралдаант шалгаруулалтад ирүүлэх бүтээл (файлын нэрийг дараах загвараар илгээнэ: Оролцогчийн нэр\_тухайн түүвэр зохиолын эхний бүтээлийн нэр – эхний хоёр үг; жишээ нь: Дорж\_орчуулга).

Уралдаант шалгаруулалтад бүтээлээ илгээсний дараа танд хүлээж авсан хариуг мэдэгдэх болно. Тухайн орчуулсан бүтээлээ /MS-Word, Times New Roman формат, 14 хэмжээгээр/, бүтээлийн хуудсыг дугаарлах шаардлагатай, нүүр хуудсан дээр уралдаант шалгаруулалтад оролцогчийн овог, нэрийг бичсэн байна.

Энэхүү уралдаант шалгаруулалтад оролцох бүх мэдээллийг Монголын Орчуулагчдын Эвлэлийн mongoltranslators@gmail.com хаягаар илгээнэ.